#

#  ΑΝΑΡΤΗΤΕΟ ΣΤΟ ΔΙΑΔΙΚΤΥΟ

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 310/2011**

ΑΠΟΣΠΑΣΜΑ

Από το Πρακτικό 21/11-11-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Έγκριση έκδοσης εντάλματος προπληρωμής για την επέκταση** **ηλεκτροφωτισμού Τ.Κ. Περιστερίου.**

Στην Αμαλιάδα, σήμερα 11-11-2011, ημέρα Παρασκευή και ώρα 20:00μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 38803/21/07-11-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος – Μέλος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος – Μέλος
5. Ντάνασης Χαράλαμπος – Μέλος
6. Προκόπης Πέτρος – Μέλος
7. Μπιλίρης Νικόλαος – Μέλος
8. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα οχτώ (8) μέλη και απόντα ένα (1) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 9ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά την έγκριση έκδοσης εντάλματος προπληρωμής για την επέκταση ηλεκτροφωτισμού στην Τοπική Κοινότητα Περιστερίου. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης λόγω της κατεπείγουσας ανάγκης που υπάρχει για την επίλυσή του.

Θέτω υπόψη σας την εισήγηση του Αντιδημάρχου Οικονομικών Υπηρεσιών του Δήμου μας, στην οποία αναφέρονται τα εξής: «*Παρακαλώ όπως θέσετε προς συζήτηση στην προσεχή συνεδρίαση της Οικονομικής Επιτροπής το παραπάνω θέμα, ως εξής: «Έγκριση έκδοσης εντάλματος προπληρωμής για την επέκταση ηλεκτροφωτισμού Τ.Κ. Περιστερίου». Προκειμένου να πραγματοποιηθεί η επέκταση ηλεκτροφωτισμού στο Τ.Κ. Περιστερίου σύμφωνα με το 3677/26-09-2011 έγγραφο της ΔΕΗ υποκατάστημα Πύργου μετά και το 11546/31-05- 2010 έγγραφο μας, να εγκρίνετε την έκδοση εντάλματος προπληρωμής ποσού €6.895,35 στο όνομα του δημοτικού υπαλλήλου Βασιλακόπουλου Αντρέα, για χρονική διάρκεια τριών (3) μηνών*»

Στην συνέχεια ο Πρόεδρος κάλεσε τα μέλη στην λήψη απόφασης.

Η οικονομική επιτροπή αφού έλαβε υπόψη της:

1. το άρθρο 172 του Δημοτικού και Κοινοτικού Κώδικα (Ν. 3463/06)
2. το άρθρο 72 του Ν.3852/2010
3. το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α')
4. την εισήγηση του Αντιδημάρχου Οικονομικών Υπηρεσιών του Δήμου

Αποφασίζει ομόφωνα

1. Εγκρίνει την έκδοση χρηματικού εντάλματος προπληρωμής ποσού €6.895,35 σε βάρος του Κ.Α.20.7325.1502 χρηματοδότηση ΣΑΤΑ του προϋπολογισμού του οικονομικού έτους 2011 του Δήμου Ήλιδας, που αφορά την επέκταση ηλεκτροφωτισμού στην Τοπική Κοινότητα Περιστερίου, σύμφωνα με την με αριθμό 907/10-10-2011 προέκθεση ανάληψης δαπάνης της Οικονομικής Υπηρεσίας του δήμου.
2. Ορίζει υπόλογο τον δημοτικό υπάλληλο κ. Βασιλακόπουλο Ανδρέα, στο όνομα του οποίου θα εκδοθεί το Χρηματικό Ένταλμα Προπληρωμής.
3. Ορίζει ημερομηνία απόδοσης λογαριασμού από τον υπόλογο, το χρονικό διάστημα μέχρι την 30/11/2011, σύμφωνα με τις διατάξεις των άρθρων 32-34 του Β. Δ/τος 17-5/15-6-1959.

# Η απόφαση αυτή πήρε αύξοντα αριθμό 310/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 18-11-2011

**Ο ΠΡΟΕΔΡΟΣ**

**Βασίλειος Ζαχαρόπουλος**